b'\n_START_ARTICLE_\nSoluelin\n_START_PARAGRAPH_\nSoluelimet eli soluorganellit ovat solun "elimi\xc3\xa4": solun sis\xc3\xa4isi\xc3\xa4 rakenteita, jolla on jokin erikoistunut teht\xc3\xa4v\xc3\xa4. N\xc3\xa4it\xc3\xa4 ovat tuman lis\xc3\xa4ksi esimerkiksi mitokondrio ja vain kasvisoluilla esiintyv\xc3\xa4 viherhiukkanen sek\xc3\xa4 solulimakalvosto ja siihen liittyv\xc3\xa4t Golgin laite ja lysosomit._NEWLINE_Soluelimet ovat joko lipidikalvon ymp\xc3\xa4r\xc3\xb6imi\xc3\xa4 tai kalvottomia (ribosomit ja sytoskeleton). Lipidikalvon sis\xc3\xa4ll\xc3\xa4 ovat mitokondriot, endoplasmakalvosto, golginlaite, lysomit ja tuma._NEWLINE_Soluelinten luokittelusta on olemassa useita erilaisia n\xc3\xa4kemyksi\xc3\xa4. Laajan ja yleisimm\xc3\xa4n m\xc3\xa4\xc3\xa4ritelm\xc3\xa4n mukaan kaikki solun sis\xc3\xa4iset erikoistuneet rakenteet (engl. cell compartment) ovat soluelimi\xc3\xa4, kun taas kaikkein tiukimman m\xc3\xa4\xc3\xa4ritelm\xc3\xa4n mukaan vain endosymbioosin tuloksena bakteereista syntyneet, kalvop\xc3\xa4\xc3\xa4llysteiset DNA:ta sis\xc3\xa4lt\xc3\xa4v\xc3\xa4t rakenteet kuten mitokondrio ja viherhiukkanen ovat soluelimi\xc3\xa4._NEWLINE_Solun aineenvaihdunta ja muu sis\xc3\xa4inen toiminta kuten DNA:n kahdentuminen, RNA:n l\xc3\xa4hett\xc3\xa4m\xc3\xa4 viestint\xc3\xa4 sek\xc3\xa4 proteiinisynteesi tapahtuvat soluelimiss\xc3\xa4 ja solulimassa. Lis\xc3\xa4ksi soluelimill\xc3\xa4 on erilaisia teht\xc3\xa4vi\xc3\xa4 mikrobien torjunnassa sek\xc3\xa4 immuunij\xc3\xa4rjestelm\xc3\xa4n yll\xc3\xa4pidossa.'